հիմնավորոՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶՊԵՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. Անհրաժեշտությունը.

Հայաստանի Հանրապետության կառավարության «Հայաստանի Հանրապետության 2022 թվականի պետական բյուջեի մասին» օրենքում վերաբաշխում և փոփոխություն, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու, Հայաստանի Հանրապետության Գեղարքունիքի մարզպետարանին գումար հատկացնելու մասին» որոշման նախագծի ընդունումը պայմանավորված է ՀՀ Գեղարքունիքի մարզի հրետակոծությունից տուժած բնակավայրերից տեղահանված բնակիչներին օգնություն տրամադրելու անհրաժեշտությամբ:

2. Ընթացիկ իրավիճակը և խնդիրները.

Ադրբեջանի կողմից հրետակոծված բնակավայրերի տեղահանված բնակիչներին դրամական օգնության տրամադրում առաջին անհրաժեշտության խնդիրների լուծման նպատակով ՀՀ կառավարության 22.09.2022թ. N 1468-Ն որոշմամբ ՀՀ Գեղարքունիքի, Սյունիքի և Վայոց ձորի մարզերին հատկացվել է 50.0 մլն-ական դրամ: ՀՀ Վայոց ձորի մարզպետարանին հատկացված 50.0 մլն դրամից 17.0 մլն դրամը չօգտագործված միջոց է, իսկ ՀՀ Գեղարքունիքի մարզի Վարդենիս համայնքի Սոտք և Կութի բնակավայրերի հրետակոծությունից տուժած բնակիչներին պատճառած վնասներն ամբողջությամբ վերականգնելու համար անհրաժեշտ է տրամադրել ևս 20 միլիոն 215 հազար 394 ՀՀ դրամ:

Նախագծով առաջարկվում է ՀՀ Վայոց ձորի մարզին հատկացված 50.0 մլն դրամից 17.0 մլն դրամը չօգտագործված միջոցը, ՀՀ կառավարության 23.02.2022թ. N204-Ն ՀՀ Գեղարքունիքի մարզին սահմանամերձ համայնքներին ցուցաբերվելու է պետական աջակցություն՝ բնակիչներին բնական գազի, էլեկտրաէներգիայի, ոռոգման ջրի սակագնի մասնակի ու գույքահարկի և հողի հարկի փոխհատուցում տրամադրելու համար հատկացված 183,323.9 հազար դրամից չօգտագործված 3,215.4 հազար դրամն ուղղել ՀՀ Գեղարքունիքի մարզի Վարդենիս համայնքի Սոտք և Կութի բնակավայրերի հրետակոծությունից տուժած բնակիչներին պատճառած վնասների հատուցմանը՝ ընդհանուր գումարով 20,215.4 հազար դրամ:

1. Նախագծի մշակման գործընթացում ներգրավված ինստիտուտները և անձինք.

Նախագիծը մշակվել է Հայաստանի Հանրապետության տարածքային կառավարման և ենթակառուցվածքների նախարարության կողմից:

1. Իրավական ակտի կիրարկման դեպքում ակնկալվող արդյունքը.

Նախագծի ընդունմամբ ՀՀ Գեղարքունիքի մարզի Վարդենիս համայնքի Սոտք և Կութի բնակավայրերի հրետակոծությունից տուժած բնակիչներին օգնության տրամադրում:

1. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.

Նախագծի ընդունումը Հայաստանի Հանրապետության 2022 թվականի պետական բյուջեի տարեկան եկամուտների և ծախսերի փոփոխությունների չի հանգեցնում:

1. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.

Որոշման նախագիծը կապված է Հայաստանի Հանրապետության կառավարության 2021 թվականի օգոստոսի 18-ի N 1363-Ա որոշմամբ հաստատված Կառավարության 2021-2026թթ ծրագրի «6. Ինստիտուցիոնալ զարգացում» գլխի «6.6. Տարածքային կառավարում և տեղական ինքնակառավարում» բաժնի «Տարածքային համախմբվածության բարձր մակարդակի ապահովում՝ հատուկ ուշադրություն դարձնելով սահմանամերձ տարածքներին՝ անցում կատարելով սոցիալական աջակցության մեխանիզմներից դեպի տնտեսական զարգացման մեխանիզմների ներդրմանը» հետ: